આપણા સમાજ શાસ્ત્રીઓએ, શિક્ષણ શાસ્ત્રીઓએ, ચિંતકોએ અને ખુદ માતા પિતાઓએ અત્યારની સામાજીક રાજકીય, ધાર્મિક અને સાંસ્કૃતિક કમજોરીઓને કારણે નિરર્થક વિલાતાં જતા માનવીનાં બાળપણ એમને પાછાં મળે એ માટે વિલંબ વિના પગલાં લેવા ઘટે, અને જો એવાં પગલાં જ લેવાય તો એને માટેનું આંદોલન કરવું જોઈએ… રાજકારણીઓ અને સરકારને ફરજ પડે એ માટે સમગ્ર શિક્ષણ જગતે અને મા બાપ તેમજ વાલીઓએ ખૂદ વિદ્યાર્થી આલમનો સાથ લઈને પણ માનવજીવનના આ અતિ મહત્વના અંગને સજીવન કરવાનો ધર્મ બજાવવો જોઈએ.